Bali

Bali utawi Kapuloan Bali inggih punika wastan nusâ utawi propinsi ring Indonésia. Bali wénten ring negara Indonésia. Kaapit antuk Nusa Jawa miwah Nusa Lombok, Nusa Bali jimbarnyané wantah 5.561 km². Propinsi Bali kapah antuk makudang nusa, sané sampun subaga sakadi: Nusa Bali, Nusa Penida, Nusa Ceningan, Nusa Lémbongan, tur nusa-nusa sané alitan. Ibukota Propinsi Bali magenah ring Dénpasar.

Ring warsa 2014, akéh jadma ring propinsi Bali madué kirang langkung 4.25 yuta diri. Propinsi Bali punika dados genah antuk pinih akéh wang sané maderbé Agama Hindu ring Indonésia.

Nusa Bali sampun kasub ring duranegara santukan kaasrian palemahan miwah budayanyané. Akéh toris sané rawuh meriki makardiang wawengkon ekonomi ring Provinsi Bali punika mapaiketan pisan ring pariwisata. Toris-toris sané mawisata ring Bali pinih akéh saking Cina, Malaisia, Jepang miwah Ostrali.

Mawit saking katahné wénten pura sané kaantukan mepuja ring dewa-dewi, Bali kabaos Pulo Seribu Pura miwah Pulo Dewata.

 Babad 


 Masa kuna 
Daweg kirang langkung warsa 2000 SM (Sadurung Masehi), Bali punika sampun kaungsi olih wang Austronesia sané magingsir saking Asia Kelod-Kangin miwah Oséania ngalintangin segara Nusantara punika. Basa miwah budaya ring Bali punika, madué kanti saking basa miwah budaya ring Nusantara, Malaisia, Pilipina, miwah Oséania. Peranti watu kapining warsa punika sampun kapanggihan ring Désa Cekik, Nusa Bali kanginan.

Ring masa kuna, Agama Hindu ring Bali punika kapah dados sanga soroh luiripun:  Pasupata, Bhairawa, Siwa Shidanta, Waisnawa, Bodha, Brahma, Resi, Sora miwah Ganapatya. Sabilang soroh punika madué déwa miwah dewi sané nglingsir.

 Mapanggih kapining Portugis 
Galah kacunduk wang Bali tekén wang Éropa sané kapertama inggih punika ring 1512, ri tatkala kapal-kapal Portugis pamucukin olih Antonio Abreu miwah Francisco Serrão kacingakin ring Nusa Bali segara sané kaléran. Wangsa Portugis punika polih ngambarang Pulo Baliné ring warsa 1512


 Hindia Belanda 
Ring warsa 1597, Belanda, kamanggalanin antuk Cornelis de Houtman mewali ka Nusa Bali. Pamréntahan Belanda ngagegang kuasa ipun nyané ring Bali ri tatkala warsa 1840-an saking segara kalér Pulo Bali punika. Belanda ipun mapaduang kerajaan-kerajaan ring Bali mangda polih makuasa. Ri tatkala pamuput warsa 1890-an, Belanda nguasanin Pulo Bali ring sisi kidul.

Ri tatkala sasih Juni 1860, nabé prani miwah tumbuhan Alfred Russel Wallace saking Wales, mewali ka Nusa Bali. Pawalian idané antuk pemineh biologi sané kabaosan Guwet Wallace. Guwet Wallace inggih punika guwet angen sané ngelintangin selat Lombok. Guwet punika masahang soroh prani miwah tumbuhan antuk wawengkon punika.

Belanda ngutus makudang-kudang wadua miwah kapal ring Sanur ri tatkala warsa 1906 antuk megegebugin Bali. Kaantukin mapurinin wadua punika, wangsa raja ring puri Denpasar ngemargiang perang puputan. Mawit puputan punika, 200 wang Bali seda pikolih manyedayang ragane. Puri Klungkung taler ngaturang puputan kaantukin mapurinin wadua Belanda. Pamuput yuda punika, Belanda mapikolih makuasa ring Bali, sakewanten pikolih Belandané nenten mrebawa antuk agama miwah budaya. Pikolih Belandané ring Bali nenten taler kuat sakadi ring Jawi tur Maluku.

 Géograpi 
 Wates wewidangan 

 Watuan 
Watuan-watuan ring Bali puniki kantun nguda, antuk pentang aab ipun saking manggala miosén ngantos kuarter. Formasi Ulakan manados watuan pinih kuna, selanturné Formasi Sorga ring miosén tengah, taler Formasi Selatan ring ungkur miosén. Formasi Selatan puniki akéh magenah ring Bukit Jimbaran taler Nusa Penida, asapunika 3 formasi punika manados watuan pinih kuna ring Bali.

Ring aab pliosén kamanggalain saking watuan Vulkanik Pulaki, selanturné Formasi Prapatagung miwah Formasi Asah. Ring aab kuarter puniki makehan watuan sané kawentuk marupa watuan vulkanik, tiosan Formasi Palasari sané minengahin aab manggala kuarter sareng aab kuarter. Manggala kuater wénten Vulkanik Jembrana, Vulkanik Batur, Buyan miwah Beratan Kuna, taler Vulkanik Seraya.

Ring watuan pinih nguda wénten parilaksana vulkanis saking Batur, Buyan, Beratan Kuna. Sesampun nyané gunung vulkanis ageng punika rusak, kawéntenang Vulkanik Batur, Vulkanik Agung, Vulkanik Batukau miwah Vulkanik Pohen, Sengayang, miwah Lesong.

Pamréntahan
Gubernur Bali

Déwan Perwakilan

Wawengkon administratip

Kecamatan, désa miwah kelurahan

 Ékonomi 
Ring warsa 1970an, ékonomi ring Propinsi Bali punike pilih akéh mandasar kapining metani miwah meabian. Nanging saking mangkin, maakéh toris sané rawuh meriki ka Bali makardiang wawengkon ékonomi ring Provinsi Bali punika sanget magantung ring pariwisata, mawitan Propinsi Bali puniki dados silih tunggil propinsi sané pinih sugih ring Indonésia. Ri tatkala 2003, kirang langkung 80% ékonomi ring Propinsi Bali punika mekanti kapining industri pariwisata. Sakewanten, petaka bom Bali ring 2003 miwah 2005 mangardiang industri pariwisata runtuh. Saking mangkin industri pariwisata ring Bali ngindayang ajeg mawali.

 Rasio Gini 
Kaambil saking data Badan Pusat Statistik propinsi Bali, puniki indik rasio gini saking propinsi Bali saking warsa 1997 ngantos mangkin utawi pinih ungkur. Rasio Gini ngarasayang tedun salami krisis moneter warsa 1998, salanturnyane ngarasayang tedun akidik salami Pemboman Bali I lan II, nanging sesampun punika ngarasayang nincap sane signifikan kantos ngantos ring puncak ring warsa 2012. Tren puniki sayan rered ring warsa salanturnyane, lan pamuputnyane stagnan tanpa nincap.

 Matani tur maabian 
Sakewanten Nusa Bali punika subaga kapining wawengkon industri pariwisata. Matani tur maabian inggih punike ngaturang tenaga kerja sané pinih akéh.

 Démograpi 
Akéh panjak ring Bali wénten 3.890.757 diri ring sénsus 2010, lan 4.317.404 diri ring sénsus 2020; prakiraan resmi ring patengahan warsa 2022 punika 4,415,100.Badan Pusat Statistik, Jakarta, 2023. Ring warsa 2021, Kamenterian Kehakiman RI ngaperkirayang wénten 109.801 tamiu asing sané nyeneng ring Bali, makéhan maasal saking Rusia, Amérika Serikat, Ostrali, Inggris, Jerman, Jepang, Prancis, Itali, saha Belanda.

 Kesehatan 

 Rumah sakit 

 Seni budaya 

 Museum 

 Lis Tetamian Budaya Tenbenda 

Seni budaya ring bali, sampun kasor ring mancanegara. Sawiréh punika, akéh toris e rawuh meriki. Seni budaya ring Bali mepadu antuk agama Hindu Dharma. Pepaduan punika ngawéntenan budaya sané luwih miwah agung.

 Seni Tari, ring bali kasor antuk igel-igelan sané mapesengan Tari Kécak, Tari Baris, Tari Panyembrahma, Tari Péndét, miwah sané lianan.
 Seni Rupa,
 Seni Ukir, ukir-ukiran Bali madué cihna sané lian.
 Seni Wewangunan, wewangunan ring Bali, nenten je wénten sané ngematuhang. Anak sané duweg ngewangun, kapesengan antuk Undagi.

 Basa 

Basa Bali sané keangge wénten telung soroh, inggih punika:
 Basa alus Singgih
 Basa alus Madya
 Basa alus Sor

 Pustaka 


Kategori:Propinsi ring Indonésia